શું આ જ છે આપણો સમાજ? શારીરિક કે માનસિક અસ્વસ્થ વ્યક્તિઓને સમાજમાં જીવવાનો હક નથી? અરે ઉલટું આપણી ફરજ બને છે કે આપણે તે વ્યક્તિને બનતી મદદ કરીએ અને તેને તેની ખરાબ દશામાંથી બહાર લાવવા માટે મદદરૂપ થઈએ. એકદમ સંવેદનશીલ વિષયને નાટ્યમંચ પર લાવવામાં લતેશ શાહ બિલકુલ સફળ રહ્યા હતા આમ પણ તેઓ લોકો સુધી નાટકો દ્વારા સામાજિક સંદેશા પહોચાડવા માટે જાણીતા છે. તેમના નાટકોને તો પૂર્વ પ્રધાનમંત્રી અટલ બિહારી બાજપાઈ, શેખર કપૂર અને વિજયાલક્ષ્મી પંડિતે પણ વખાણ્યા હતા. આ સાથે અભિનયમાં મેદાન મારી ગઈ હતી ગુજ્જુ અભિનેત્રી સુજાતા મહેતા.